Story of Lonoikamakahiki. 



289 



Ka uala o Puukamaele, 



O Kipapai o Honokaupu. 



O ka Oopu o Waikolu, 



E hoi ana wan e ai, 



He kala kuu ia e ai ai 



A maona. 



He ia pa ia na kuu akua; 



Hookomokomo ka waa 



O Kaluakoi, 



O ke kaha wale i Puumomi, 



Hoomo Wailau 



O Umipiilaui. 



O Kealialia liu o Maua. 



Ke uhai la no. 



Ke uhai la ka wai, 



Ke uhai la ka wai a Kamakahou; 



Wai alialia, 



Wai o Mana. 

 Me he kai ka wai, 

 Me he wai ke kai, 

 O ka aina-ko a'u i ai. 

 Kiola haalele poina, 

 Hoi aku a mua 

 Hoohewahewa mai. 

 Hoi ana i ke kua, i ke alo. 

 O ka Iliau loha i ka la 

 Puolo hau kakahiaka. 

 Hoi ana i ke kua i ke alo: 

 O Laauhaele, 

 Hele ke alia o Aliaotnao, 

 Hele ae kanu kupapau, 

 O ke kaha i Nonohili. 

 Halala na niu i kai o Pokii, 

 Hoakua wale la o Makalii. 



]\Ia keia walii, e hookonio iho i ke mele i koe, he wahi inoa no no Lonoikamaka- 

 hiki, a oia ke mele i lohe ai o Lanahuimihaku, a oia ke mele i kamau ia mai maluna o 

 ke mele a laua i ao ia ai e Ohaikawiliula. 



I kela manawa a Lonoikamakahiki e hehihelu ana i kela mele a Ohaikawiliula 

 i ao ai ia Kakiihihewa ma, a ike aku la ua loaa kela mele ia Lonoikamakahiki, i aku 

 la o Kakuhihewa ia Lanahuimihaku ma: "E! Ua loaa hoi ha kela mele ia Lonoika- 

 makahiki?" I aku o Lanahuimihaku ia Kakuhihewa: "Oia paha, no ka mea, noho 

 wale mai nei no makou i Hawaii aole ona inoa penei. Malia paha ua holo ae kekahi 

 waa ma ka moana ae, a Hawaii, ao mai nei i keia mele." 



I ka manawa i eo ai o Kakuhihewa ma ia Lonoikamakahiki, alaila, kena ae la o 

 Kakuhihewa i na kanaka a pan o loko o ka hale, e puka i waho a koe iho ka hale no 

 ke alii o Hawaii no Lonoikamakahiki. Ia manawa, e ku ana o Lonoikamakahiki ma 

 ka puka o ka hale ma ka aoao mawaho, me ka laau palau. Ia Kakuhihewa i kena ai 

 i na kanaka e hele, ia manawa, puka aku la na kanaka i waho ; aia nae ua make mai 

 la ka poe mua ia Lonoikamakahiki. A no keia mea, kuemi hou na kanaka i loko o ka 

 hale, no ka mea, ua makau aku la i ka make mai ia Lonoikamakahiki. A no ia hoi 

 hope ana mai o na kanaka mai waho mai o ka hale, ninau aku o Kakuhihewa, me ka i 

 aku: "Heaha ka hoi ka mea i hoi hou mai ai na kanaka i loko nei? Kai noa he hele 

 aku ko kakou, a waiho iho ka hale nona?" I aku la na kanaka: "Heaha mai ka kau, 

 o kau pili ino ana iho nei ; o mea a me mea, ua make aku la ia Lonoikamakahiki. Eia 

 ka i pili aku nei oe e make makou." 



A lohe o Kakuhihewa i keia leo, alaila, olelo aku la oia ia Lanahuimihaku ma: 

 "Ea! He oiaio kela olelo?" I aku o ua o Lanahuimihaku ma: "Ae, he oiaio, no ka 



Memoirs B. P. Bishop Musevm. Vol. IV. — 19, 



